10. ΝΟΜΟΘΕΤ. ΔΙΑΤΑΓΜΑ υπ’ αριθ. 951 της 17 Δεκ. 1941/30 Ιαν. 1942 Περί εγγραφών και μετεγγραφών των μαθητών του Κολλεγίου Αθηνών εις το δημόσιο γυμνάσιο. Εκυρώθη και διετηρήθη εν ισχύϊ δια της υπ’ αριθ. 296/1946 πράξεως Υπουργικού Συμβουλίου. Άρθρ.1.-1.Μαθηταί της Α΄τάξεως του Κολλεγίου Αθηνών μετεγγράφονται εις την Α΄τάξιν των δημοσίων γυμνασίων άνευ εξετάσεων, επίσης οι κάτοχοι ενδεικτικού Α΄ τάξεως εγγράφονται άνευ εξετάσεων εις την Β΄ τάξιν δημοσίου γυμνασίου. 2.Μαθηταί εγγεγραμμένοι εις τας Β΄, Γ΄, Δ΄, Ε΄και ΣΤ΄τάξεις των γυμνασίων και Πρακτικού Λυκείου του Κολλεγίου Αθηνών μετεγγράφονται εις τας αντιστοίχους τάξεις των δημοσίων γυμνασίων και Πρακτικών Λυκείων κατόπιν εξετάσεων, επίσης μαθηταί κάτοχοι ενδεικτικού Β΄, Γ΄, Δ΄, Ε΄τάξεων των γυμνασίων ή πρακτικών λυκείων εγγράφονται εις τας ανωτέρας των δημοσίων γυμνασίων κατόπιν κατατακτηρίων εξετάσεων. 3.Μαθηταί εγγεγραμμένοι εις την Ζ΄ τάξιν των γυμνασίων ή πρακτικού Λυκείου του Κολλεγίου Αθηνών μετεγγράφονται εις την ΣΤ΄ τάξιν δημοσίου γυμνασίου ή Λυκείου άνευ εξετάσεων, επίσης μαθηταί κάτοχοι ενδεικτικού ΣΤ΄τάξεως γυμνασίων ή Πρακτικού Λυκείου του Κολλεγίου Αθηνών εγγράφονται άνευ εξετάσεων εις την ΣΤ΄τάξιν δημοσίου Γυμνασίου ή Πρακτικού Λυκείου. Άρθρ.2.-1.Μαθηταί του Κολλεγίου Αθηνών επιθυμούντες κατά τα εν τω προηγουμένω άρθρω οριζόμενα να εγγραφώσιν εις την ανωτέραν τάξιν δημοσίου σχολείου εξετάζονται επί της ύλης της αμέσως κατωτέρας τάξεως του δημοσίου σχολείου της περιλαμβανομένης εις το οικείον ωρολόγιον και αναλυτικόν πρόγραμμα. 32.Ζ.α.10 Ιδιωτικά Εκπαιδευτήρια Φροντιστήρια 2.Μαθηταί του Κολλεγίου Αθηνών επιθυμούντες να μετεγγραφώσιν εις την αντίστοιχον τάξιν δημοσίου σχολείου εξετάζονται επί της ύλης της διδασκομένης εις την αμέσως κατωτέραν τάξιν του δημοσίου σχολείου εφ’όσον η μετεγγραφή πρόκειται να γίνη προ της ενάρξεως του δευτέρου ημίσεος του πρώτου εξαμήνου, άλλως και επί της ύλης της διδασκομένης εις την τάξιν εις ην πρόκειται να μετεγγραφή. 3.Μαθηταί μη ευδοκιμούντες κατά τας εξετάσεις τας οριζομένας εις τας προηγουμένας παραγράφους εγγράφονται ή μετεγγράφονται εις τας αμέσως κατωτέρας τάξεις. 